hotchpotch/miracl-hf-unified huggingface dataset:
ধলভিরিংগি
ধলভিরিংগি (বৈজ্ঞানিক নাম: "Seseria dohertyi (Watson)") এক প্রজাতির ছোট আকারের প্রজাপতি যার শরীর ও ডানা খয়রি-বাদামী রঙের। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য। ধলভিরিংগির পিছনের ডানার সাদা অংশের সীমারেখা বরাবর কয়েকটি ছোটো ছোটো কালো বর্ণের ছোপ দেখা যায়। সামনের ডানার আঁচলে কয়েকটি আবছা ছোপ দেখা যায়, যা দেখতে অনেকটা পটির মতো।
ধলভিরিংগি এর প্রসারিত অবস্থায় ডানার আকার ৩৫-৪০ মিলিমিটার দৈর্ঘের হয়।
ভারতে প্রাপ্ত ধলভিরিংগি এর উপপ্রজাতি হল-
এই জাতীয় প্রজাপতিটি হিমালয় এবং নাগা পর্বত এলাকায় দেখা যায়। নেপালের কাঠমান্ডুর ৪৭০০ থেকে ৫৮০০ ফুটের মধ্যে এবং সিকিম ও ভুটান অঞ্চলেও এদের দেখা মেলে।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল : স্ত্রী-পুরুষ উভয়েরই ডানার উপরিতল খয়েরি বাদামি ও কালচে বাদামীতে মেশানো।
উভয়েরই সামনের ডানার এপিক্যাল (শীর্ষ) অংশে নিচের দিকে পাশাপাশি অবস্থিত ৩ টি ছোট, সাদা ছোপ ও ৪ টি দন্তাকৃতি (toothed) ডিসকাল ছোপের একটি তেরছা সারি দেখা যায়। উক্ত ডিসকাল ছোপ-সারিটি সেল-প্রান্তের প্বার্শভাগ থেকে উৎপন্ন হয়ে ডরসামের উপরে ১ নং শিরা পর্যন্ত বিস্তৃত এবং নিম্নভাগের ছোপদুটি উপরিভাগের ছোপদুটির তুলনায় বড়। নচড সেসেরিয়া প্রজাতির ক্ষেত্রে উক্ত বড় ছোপদুটি অধিক খাঁজযুক্ত দন্তাকৃতি (more dentated)।
পিছনের ডানা প্রায় গোলাকৃতি ও টার্মেন মধ্যভাগে ঢেউখেলানো(wavy)। ডানার গোড়ার একটু বাইরের দিকে সাব-বেসাল অংশজুড়ে কোস্টার নিচ থেকে ডরসাম অবধি বিস্তৃত তির্যক, খুব চওড়া সাদা পটি বর্তমান। উক্ত পটির ভিতরের কিনারে ডানার একদম গোড়ায়(besal) কয়েকটি অস্পষ্ট কালো ছোপ দেখা যায়। সাদা চওড়া পটির বহিঃপ্রান্ত জুড়ে কোস্টাল শিরার নিচ থেকে ১ নং শিরার উপর পর্যন্ত বিস্তৃত ডিসকাল ছোপের সারিটি অসংলগ্ন ও বাঁকানো (curved)উক্ত ডিসকাল ছোপগুলি বড় এবং সবার উপরের ছোপদুটি গোল ও বাকিগুলি লম্বাটে। টার্মিনাল (প্বার্শ-প্রান্ত) রেখা পর্যায়ক্রমে সাদা ও কালো। ডরসামের অর্ধভাগ সাদা এবং ডরসাম ও টরনাস খয়েরি লম্বা রোঁয়ায় আচ্ছাদিত।
ডানার নিম্নতল : ডানার নিম্নতল ধূসর-বাদামি এবং উভয় ডানার দাগ-ছোপ উপরিতলেরই অনুরূপ। পিছনের ডানার সাদা পটি উপরিতল অপেক্ষা অধিক চওড়া, ছড়ানো এবং বেসাল, ডিসকাল অংশ ও ডরসাম অবধি ফ্যাকাসেভাবে ছাওয়া। ডিসকাল ছোপসারির উপরিভাগের ছোপগুলি সাদা অংশের অন্তর্ভুক্ত ও নিম্নভাগের ছোপগুলি সাদা অংশের বাইরে অবস্থিত। ডানার গোড়ার (besal) অংশে একটি বড় ত্রিভুজাকৃতি কালো ছোপ দৃশ্যমান। ডরসাম ও টরনাস খয়েরি লম্বা রোঁয়ায় আচ্ছাদিত।
শুঙ্গ কালো। উদর উপরিতলে মধ্যভাগে সাদা। মাথা,বক্ষদেশ (thorux) ও উদরের বাকি অংশ উপরিতলে খয়েরি বাদামি এবং নিম্নতলে সাদা। পাল্পী নিম্নভাগে সাদা।
দুর্লভ এই প্রজাতির উড়ান দ্রুত। ভিজে মাটিতে, ভিজে ছোপে ও পাহাড়ি নদী বা ঝর্ণার কিনারে ভিজে পাথরে বসে এদের মাড-পাডলিং করতে দেখা যায়। পাখির বিষ্ঠা, গাছের পাতায় ও ফুলে এদের অবস্থান চোখে পরে। পাহাড়ি জঙ্গলে ৩০০ থেকে ১৮০০ মিটার উচ্চতা পর্যন্ত নদী বা ঝর্ণার কাছে এই প্রজাতির দেখা পাওয়া যায় সাধারণত মার্চ থেকে জুলাই মাস পর্যন্ত।
আর১৫২ (বাংলাদেশ)
আর১৫২ বা হেয়াকোঁ-রামগড়-জালিয়াপাড়া সড়ক, বাংলাদেশের একটি আঞ্চলিক মহাসড়ক। এই মহাসড়কটি হেয়াকোঁ হতে আঞ্চলিক মহাসড়ক আর১৫১ কে রামগড় পৌরসভার উপর দিয়ে জালিয়াপাড়ায় আঞ্চলিক মহাসড়ক আর১৬০ এর সাথে সংযুক্ত করেছে।
৩৬.২১১ কিলোমিটার
ভিক্টোরিয়া জাস্টিস
ভিক্টোরিয়া ডউন জাস্টিস (জন্ম ফেব্রুয়ারি ১৯, ১৯৯৩) একজন মার্কিন অভিনেত্রী এবং গায়িকা। তিনি দশ বছর বয়সেই অভিনয়ে যুক্ত হন এবং বিভিন্ন চলচ্চিত্র এবং টেলিভিশন সিরিজে অংশগ্রহন করেন। এগুলো হল নিকোলেদিয়ন সিরিজ, "জয়ি ১০১" এবং "ভিক্টোরিয়াস"। তিনি বিভিন্ন চলচ্চিত্রে অভিনয় করেছেন। এগুলো হল "আননোন (২০০৬)", "দ্যা গার্ডেন (২০০৬)"। তিনি নিকোলেদিয়ন সিরিজের বিভিন্ন পর্বে অংশগ্রহন করেছেন,"ট্রু জ্যাকসন, ভিপি", "দ্যা ট্রুপ", "দ্যা পেঙ্গুইন অফ মাদাগাস্কার", এবং "আইকার্লি"। ২০১৫-এ তিনি এমটিভি তে আই ক্যান্ডি সিরিজে প্রধান চরিত্রে অভিনয় শুরু করেন।
অভিনয়ের পাশাপাশি জাস্টিস সঙ্গীতের জগতেও যুক্ত থেকেছেন। নিকোলেদিয়ন সিরিজের জন্য তিনি নিজেই অনেক গান পরিবেশন করেছেন। ভিক্টোরিয়াস সিরিজের জন্যও তিনি কিছু গান রের্কড করেছেন।
সান্তিয়াগোর কম্পোস্তেলা ক্যাথেড্রাল
সান্তিয়াগো দ্য কম্পোস্তেলা ক্যাথেড্রাল () স্পেনের গালিথিয়ায় অবস্থিত ক্যাথেড্রাল। রোমান ক্যাথলিক আর্চডিওসিজ অব সান্তিয়াগো দ্য কম্পোস্তেলার অংশ এটি। ইউনেস্কো কর্তৃক বিশ্ব ঐতিহ্যবাহী স্থানের তালিকায় এটি অন্তর্ভূক্ত হয়েছে। মধ্যযুগের শুরুতে সেন্ট জেমসের সাথে উপাসনালয়ের সম্পর্ক জানার পর থেকেই এ গির্জাটি পবিত্র তীর্থভূমি হিসেবে গুরুত্বতা পেয়েছে। খ্রিস্টান ধর্মাবলম্বীরা বিশ্বাস করেন যে, প্রভু যিশুর বারোজন শিষ্যের অন্যতম মহান সেন্ট জেমসের দেহ এখানে সমাহিত রয়েছে। রোমানেস্কু অবকাঠামোয় ভবনটি নির্মাণ করা হয়েছিল যা পরবর্তীতে গোথিক ও বার্কু ধরণের অবকাঠামো সংযুক্ত হয়েছে।
জনশ্রুতি রয়েছে যে, প্রভু যিশুর শিষ্য মহান সেন্ট জেমস খ্রিস্টান ধর্ম প্রসারে আইবেরীয় উপত্যকায় পদার্পণ করেছিলেন। ৪৪ সালে তিনি পুণরায় জেরুসালেমে ফিরে যান। পরবর্তীকালে স্পেনের গালিথিয়ায় পুণরায় তাঁর দেহাবশেষ নিয়ে আসা হয়েছিল।
সামগ্রিক প্রতিরোধ (বৈদ্যুতিক বর্তনী)
সামগ্রিক প্রতিরোধ বা ইম্পিডেন্স () বলতে কোনও পরিবর্তী বৈদ্যুতিক বর্তনীর মধ্যে দিয়ে পরিবর্তী বিদ্যুৎপ্রবাহ প্রবাহিত হবার সময় বর্তনীটি যে মোট বাধা সৃষ্টি করে, তাকে বোঝায়। গাণিতিকভাবে এটি ফেজর ভোল্টেজ ও ফেজর কারেন্টের অনুপাত, যার একক ওহম বা ও'ম (চিহ্ন: Ω, গ্রিক অক্ষর ওমেগা)।
সামগ্রিক প্রতিরোধ দুইটি ফেজরের (Phasor) অনুপাত হলেও এটি নিজে ফেজর নয়।
সামগ্রিক প্রতিরোধকে সাধারণত Z প্রতীক দিয়ে নির্দেশ করা হয় এবং |Z|∠θ দ্বারা প্রকাশ করা হয়। এখানে Z সামগ্রিক প্রতিরোধের পরিমাণ নির্দেশ করে যার একক ওহম(Ω) এবং θ হল সামগ্রিক প্রতিরোধের দশা কোণ, যা তড়িৎপ্রবাহ ও ভোল্টেজের মধ্যে দশা পার্থক্য নির্দেশ করে। এর মান ধনাত্মক হলে বোঝায় ভোল্টেজ তড়িৎপ্রবাহের সাপেক্ষে θ পরিমাণ অগ্রগামী আর ঋণাত্মক হলে বোঝায় ভোল্টেজ তড়িৎপ্রবাহের সাপেক্ষে θ পরিমাণ পশ্চাৎপদ।
ওহমের সূত্রে একে প্রতিস্থাপন করে সামগ্রিক প্রতিরোধ জানা যাবে।
পুরনো হাভানা
পুরনো হাভানা () কিউবার ডাউনটাউনে অবস্থিত শহরের কেন্দ্রস্থল। রাজধানী হাভানার ১৫টি মিউনিসিপ্যালিটির (বোরা) অন্যতম এটি। শহরের জনসংখ্যার ঘণত্বের দিক দিয়ে এর অবস্থান দ্বিতীয়। হাভানার প্রকৃত শহরের আবরণ ধারণ করে আছে। মূল হাভানা শহরের দেয়ালগুলো দিয়ে ওল্ড হাভানা আধুনিক সীমারেখা প্রদান করা হয়েছে।
ওল্ড হাভানা ইউনেস্কোর বিশ্ব ঐতিহ্যবাহী স্থানের তালিকায় অন্তর্ভূক্ত হয়েছে।
হাভানা ভাইজা ১৫১৯ সালে স্পেনীয়দের মাধ্যমে হাভানা উপসাগর তীরবর্তী প্রাকৃতিক উপকূলীয় এলাকায় প্রতিষ্ঠিত হয়েছিল। স্পেনীয় গালিওনদের কাছে এটি নতুন বিশ্ব ও প্রাচীন বিশ্বের বিশ্রাম স্থল হিসেবে বিবেচিত। ১৭শ শতকে এখানে প্রধান জাহাজ নির্মাণ কেন্দ্র হিসেবে পরিচিতি পায়। বারোক ও নিও-ক্লাসিক ধরণে শহরটি গড়ে উঠে। ২০শ শতকের মাঝামাঝি সময়ে অনেক ভবন ভেঙ্গে পড়ে। তাস্বত্ত্বেও এখনো অনেক ভবন স্থির দাঁড়িয়ে রয়েছে। ওল্ড হাভানার সরু রাস্তাগুলোয় অনেক ভবন দেখা যায়। হিসেব কষে দেখা গেছে যে, এক-তৃতীয়াংশ ভবনই প্রাচীন সংখ্যার দিক দিয়ে যা প্রায় ৩,০০০। বন্দরে, সরকারী প্রতিষ্ঠান ও প্লাজা দ্য আর্মাস নিয়ে প্রাচীন শহরটি গড়ে উঠেছে। ১৫৫৫ সারে ওল্ড হাভানা ধ্বংসপ্রাপ্ত হয় ও ফরাসি জ্যাকুয়েস দ্য সোরেস কর্তৃক পুড়িয়ে দেয়া হয়েছিল। হাভানায় সহজেই দস্যুবৃত্তি ঘটতো। সীমিত প্রতিরক্ষা ব্যবস্থা ভেঙ্গে দ্য সোরোস হাভানায় তেমন সম্পদ না পেয়ে খালি হাতেই ফিরে যান। শহরটি ধ্বংসাত্মক অবস্থাতেই পড়ে থাকে ও আগুনে জ্বলতে থাকে। এ ঘটনার পর স্পেনীয় কর্তৃপক্ষ শহরকে রক্ষাকল্পে তীরে কেল্লা গড়েন ও দেয়াল দিয়ে রক্ষা করার চেষ্টা চালান। কাস্তিলো দ্য লা রিয়্যাল ফুর্জা প্রথম দূর্গ নির্মাণ করেন। ১৫৫৮ সালে শুরু করা এ অবকাঠামো প্রকৌশলী বার্তোলোম সাঞ্চেজ তদারকি করেন।
২০০৮ সালে হারিকেন ইক ওল্ড হাভানার অনেকগুলো অবকাঠামো ধ্বংস করে। ঐতিহাসিক ভবনগুলো ধ্বংস হবার পাশাপাশি অধিবাসীদেরকে নিরাপদ আশ্রয়ের সন্ধানে অন্যত্র চলে যেতে হয়। ভবনের আয়ুষ্কালের কারণে দীর্ঘস্থায়ী সংরক্ষণে বেশ হুমকির মুখে রয়েছে স্থানটি।
১৯৮২ সালে ইউনেস্কোর বিশ্ব ঐতিহ্যবাহী স্থানের তালিকায় লা হাবানা ভাইজা অন্তর্ভূক্ত করা হয়। এক বছর পর নিরাপদ পরিচর্যামূলক প্রচারণা চালানো হয়।
জয়ন্ত চট্টোপাধ্যায়
জয়ন্ত চট্টোপাধ্যায় (জন্ম ২ জুলাই ১৯৪৪) একজন বাংলাদেশী অভিনেতা। তিনি কলকাতা বিশ্ববিদ্যালয় থেকে ইংরেজী সাহিত্যে স্নাতক সম্পন্ন করেন। 
জয়ন্ত চট্টোপাধ্যায় জন্মগ্রহণ করেন খুলনা বিভাগের সাতক্ষীরা জেলার শ্যামনগর উপজেলার ঈম্বরীপুর গ্রামে। ছোটবেলা থেকেই তিনি বেড়ে উঠেছেন পারিবারিক পরিবেশে। তার পরিবারের সবাই গান বাজনা নিয়ে সব সময় মেতে থাকতেন।
জয়ন্ত চট্টোপাধ্যায় এর বাবা কালীকানন্দ চট্টোপাধ্যায় ভালো আবৃত্তিকার ছিলেন। তাদের বাড়িতে ছিল তাদের নিজস্ব থিয়েটারের দল। সেই থিয়েটার দল বছরে কয়েকটি যাত্রা এবং নাটক মঞ্চস্থ করতো এবং তাতে তাদের পরিবারের সবাই অভিনয় করতেন। অনেক ছোটবেলায় এরকমই এক 'পালা'য় বিবেকের সহচর বালক বা 'এক-আনি'র ভূমিকায় জয়ন্ত চট্টোপাধ্যায়ের প্রথম মঞ্চে ওঠা। এর পর একটু বড় হয়ে আবৃত্তি আর অভিনয়ের দিকে তার আগ্রহ আরো বেড়ে যায়। পাশাপাশি শিখেছেন গান আর তবলাবাদন।
কলেজ জীবনে তিনি বামপন্থী রাজনীতির সাথে জড়িয়ে পড়েন। সেই সাথে তিনি একটি সাংস্কৃতিক দলের সদস্য হয়ে বেশ কিছু নাটকে অভিনয় করেন।
মিলা ইয়োভাভিচ
মিলিকা বোগদানোভনা “মিলা” ইয়োভাভিচ ( ; জন্ম ডিসেম্বর ১৭, ১৯৭৫) একজন মার্কিন অভিনেত্রী, মডেল, সঙ্গীত শিল্পী, এবং ফ্যাশন ডিজাইনার। তিনি বহু সায়েন্স ফিকশন এবং অ্যাকশন চলচ্চিত্রে আবির্ভূত হয়েছেন, যে কারণে সঙ্গীত চ্যানেল ভিএইচওয়ান তাকে ২০০৬ সালে "রেইনিং কুইন অফ কিক-বাট" হিসেবে উল্লেখ করেছে।
ইয়োভাভিচের জন্ম কিয়েভে হলেও তিনি পাঁচ বছর বয়সে তার বাবা-মার সাথে আমেরিকায় চলে আসেন। তিনি বারো বছর বয়সে মডেলিং শুরু করেন। ১৯৮৮ সালে ইয়োভাভিচ টেলিভিশন চলচ্চিত্র দ্য নাইট ট্রেন টু কাঠমান্ডু-এ প্রথম অভিনয় করেন এবং একই বছর তার প্রথম চলচ্চিত্র টু মুন জাঙ্কশন মুক্তি পায়।
ইয়োভাভিচ রিটার্ন টু দ্য ব্লু লাগুন চলচ্চিত্রে তার খোলামেলা চরিত্রের জন্য আলোচনার জন্ম দেন যেহেতু ঐ সময়ে তার বয়স ছিল মাত্র ১৫ বছর। ১৯৯৭ সালের ফরাসি সায়েন্স ফিকশন চলচ্চিত্র দ্য ফিফথ এলিমেন্টের মাধ্যমে মিলা ইয়োভাভিচ খ্যাতি লাভ করেন।
২০০২ সালে তিনি সায়েন্স ফিকশন হরর চলচ্চিত্র রেসিডেন্ট ইভিল-এ অভিনয় করেন। চলচ্চিত্রটি সমালোচকদের পছন্দ না হলেও তা ব্যবসাসফল হয়। পরবর্তিতে ইয়োভাভিচ আরো পাঁচটি সিক্যুয়েলে তার চরিত্রের পুনরাবৃত্তি করেন। এই সিরিজের সর্বশেষ ছবি হল ""।
১৯৯৪ সালে ইয়োভাভিচ “দ্য ডিভাইন কমেডি” নামে একটি অ্যালবাম প্রকাশ করেন। ২০০৩ সালে তিনি এবং মডেল কারমেন হক “ইয়োভাভিচ-হক” নামে একটি ক্লোদিং লাইন প্রতিষ্ঠা করেন।
স্টেফানি স্কট
স্টেফানি নওলি স্কট (born December 6, 1996) এক জন মার্কিন অভিনেত্রী এবং গায়িকা। স্কট ডিজনি চ্যানেলে এ.এন.টি.ফার্ম এ লেক্সি রেড চরিত্রের জন্য অধিক পরিচিত। "ফ্লিপড" চলচ্চিত্রে ডানা টেসলার চরিত্রের জন্যও তিনি বেশ সমাদৃত, আর এর জন্য ২০১৩ সালে ইয়াং আর্টিস্ট এ্যাওয়ার্ড মনোনিত হন।
স্কট শিকাগো, ইলিনয়-তে জন্মগ্রহন করেন।. তার দুইজন বড় ভাই রয়েছে। তাদের নাম ট্রয় এবং ট্রেন্ড. তিনি ইন্ডিয়ালান্টিক, ফ্লোরিডা-য় বসবাস করেন এবং যোগ দেন "হলি ট্রিনিটি ইপিসকোপাল একাডেমি"তে।
অলিম্পিকে মাল্টা
মাল্টার অলিম্পিক গেমসে অভিষেক হয় ১৯২৮ সালে এবং এরপর মাল্টা ১৫টি গ্রীষ্মকালীন ও ১টি শীতকালীন অলিম্পিক গেমসে অংশগ্রহণ করেছে। শীতকালীন অলিম্পিক গেমসে মাল্টা প্রথম অংশগ্রহণ করে ২০১৪ সালে।
২০১২ গ্রীষ্মকালীন অলিম্পিক গেমস পর্যন্ত মাল্টার ক্রীড়াবিদগণ কোন পদক জিততে পারেনি।
মাল্টার জাতীয় অলিম্পিক কমিটি ১৯২৮ সালে গঠিত হয় এবং ১৯৩৬ সালে আন্তর্জাতিক অলিম্পিক কমিটির স্বীকৃতি পায়।
২০০০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ২০০০-এর দশকের নির্মিত ভৌতিক চলচ্চিত্রের তালিকা দেয়া আছে:
অ্যালেক্স ওবান্দা
অ্যালেক্স ওবান্দা অউমা (জন্ম: ২৫ ডিসেম্বর ১৯৮৭) একজন কেনীয় ক্রিকেটার। তিনি কেনিয়া জাতীয় দলের হয়ে ২০১১ সালের ক্রিকেট বিশ্বকাপ ও ২০০৭ সালের আইসিসি বিশ্ব টুয়েন্টি২০ টুর্নামেন্ট খেলেন।
ভারতীয় বিমানবন্দর কর্তৃপক্ষ
ভারতীয় বিমানবন্দর কর্তৃপক্ষ হলো ভারত সরকারের, ভারতের বেসামরিক বিমানচালন মন্ত্রকেরর অধীনস্থ একটি সংস্থা যা বেসামরিক বিমানবন্দর তৈরি, উন্নয়ন, দেখভাল এবং ভারতের বেসামরিক বিমান পরিবহন পরিকাঠামো পরিচালনার জন্য দায়ী। এই সংস্থাটি ভারতীয় আকাশসীমা ও তৎসংলগ্ন মহাসাগরীয় অঞ্চলে এয়ার ট্রাফিক ম্যানেজমেন্ট সেবাও প্রদান করে। এছাড়াও ১৮টি আন্তর্জাতিক বিমানবন্দর, ৭টি কাস্টম, ৭৮টি অন্তর্দেশীয়, এবং ২৬টি অধাবেসামরিক বিমানবন্দর সহ মোট ১২৫টি বিমানবন্দর এই সংস্থার পরিচালনাধীন। এছাড়াও বিমান অভিযানের নিরাপত্তা নিশ্চিত করতে প্রতিটি বিমানবন্দরে এবং আরও ২৫টি অন্য স্থানে এর কার্যালয় অবস্থিত।
ভারতীয় বিমানবন্দর কর্তৃপক্ষ গগন প্রকল্পে প্রযুক্তিগতভাবে ভারতীয় মহাকাশ গবেষণা সংস্থারও সহযোগীতায় নিয়জিত।
১৯৭২ সালে ভারত সরকার ভারতীয় আন্তর্জাতিক বিমানবন্দর কর্তৃপক্ষ নামক একটি সংস্থা গঠন করে এবং ১৯৮৬ অন্তর্রাষ্ট্রীয় বিমানবন্দরগুলির দেখাশোনার জন্য জাতীয় বিমানবন্দর কর্তৃপক্ষের গঠন করা হয়। এরপর ১৯৯৫ সালে সংস্থার নাম ও কর্মপদ্ধতি পরিবর্তন কোরে ভারতীয় বিমানবন্দর কর্তৃপক্ষ করা হয় এবং এর দায়িত্ব হয় ভারতের বিমানবন্দরসমূহের উন্নয়ন, পুনর্গঠন, যত্ন করা ও বিমানবন্দর তৈরিকরা।
ভারতীয় বিমানবন্দর কর্তৃপক্ষ ভারতের বাহিরেও বিভিন্ন দেশ যেমন লিবিয়া, আফগানিস্তান, ইয়েমেন, মালদ্বীপ ইত্যাদি দেশেরও বিভিন্ন প্রকল্পে কাজ করছে। এছাড়াও এইসব দেশে বিমানবন্দর নির্মাণ, পুনর্গঠন ও দেখরেখ সম্বন্ধীয় প্রশিক্ষণ দিয়ে থাকে।
রূপগাওয়াল
রূপগাওয়াল ২০১৩ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি কাহিনী, সংলাপ, চিত্রনাট্য রচনা ও পরিচালনা করেছেন হাবিবুর রহমান হাবিব। এই চলচ্চিত্র দিয়ে ছোট পর্দা থেকে বড় পর্দায় অভিষেক হল হাবিবুর রহমান হাবিবের। শিকড় চলচ্চিত্র প্রযোজিত ও পরিবেশিত বিবাহ জটিলতা এবং সমাজের চলমান পরিবেশ পরিস্থিতি নিয়ে নির্মিত চলচ্চিত্রটিতে অভিনয় করেছেন নিলয় আলমগীর, শিমলা, চম্পা, মাসুম আজিজ, আনোয়ার শাহী প্রমুখ।
পাহাড়ের কোল ঘেঁষে এক ছোট্ট গ্রামের ছলে মুকাই ছোটবেলায় স্কুলের শিক্ষকের কাছে এক অনিন্দ্য সুন্দরী রাজকন্যার গল্প শুনে। সেই গল্পের রাজকন্যার মত এক সুন্দরীকে সে তার জীবনে চায়। তাই সে 
রূপগাওয়ালের পেশা বেঁছে নেয়, যাতে সে মেয়েদের কাছে আসতে পারে। এভাবে সে পেয়ে যায় তার পছন্দের সুন্দরীকে। কিন্তু বাঁধ সাধে তার পাঁচ ভাই। তাদের বশ করতে এবার সে কোপেনের কাছে যায় মন্ত্র শিখতে। কিন্তু সেখানে তাকে আরেক পরিস্থিতির সম্মুখীন হতে হয়।২০১১ সালের ১ জুলাই ঢাকার বাংলামোটরের একটি রেস্তোরায় চলচ্চিত্রটির মহরত হয় ও বছরের শেষের দিকে চলচ্চিত্রটির নির্মাণ কাজ শুরু হয়। ছায়াছবিটির শ্যুটিং হয় হবিগঞ্জের চুনারুঘাটের কালেঙ্গা অভয়ারণ্যে।
চলচ্চিত্রটি বাংলাদেশ সেন্সর বোর্ড থেকে ছাড়পত্র লাভ করে ২০১৩ সালের মার্চ মাসের ২৮ তারিখ। ২০১৩ সালের ২৪ মে চলচ্চিত্রটি মুক্তির কথা থাকলে তা পরবর্তীতে সেপ্টেম্বরের ১৩ তারিখ সারাদেশে ৩০টি প্রেক্ষাগৃহে মুক্তি দেওয়া হয়।
রূপগাওয়াল চলচ্চিত্রটির সঙ্গীত পরিচালনা করেছেন আলী আকবর রুপু ও নূর পলাশ। গীত রচনা করেছেন হাবিবুর রহমান হাবিব। গানে কণ্ঠ দিয়েছেন সাবিনা ইয়াসমিন, মমতাজ, রিংকু, সালমা ও পারভেজ। গানগুলো বিপননের দায়িত্বে ছিল জি-সিরিজ এবং মিডিয়া পার্টনার হিসেবে ছিল একুশে টেলিভিশন।
২০১০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ২০০০-এর দশকের নির্মিত ভৌতিক চলচ্চিত্রের তালিকা দেয়া আছে:
১৯৯০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯৯০-এর দশকের নির্মিত ভৌতিক চলচ্চিত্রের তালিকা দেয়া আছে:
১৯৮০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯৮০-এর দশকের নির্মিত ভৌতিক চলচ্চিত্রের তালিকা দেয়া আছে:
১৯৭০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯৭০-এর দশকের নির্মিত ভৌতিক চলচ্চিত্রের তালিকা দেয়া আছে:
১৯৬০-এর দশকের ভৌতিক চলচ্চিত্রের তালিকা
এখানে ১৯৬০ সালের মধ্য নির্মিত এমন কিছু হরর চলচ্চিত্র এর তালিকা দেয়া আছে:
১৯৫০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯৫০-এর দশকের নির্মিত ভৌতিক চলচ্চিত্রের তালিকা দেয়া আছে:
১৯৪০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯৪০-এর দশকের নির্মিত ভৌতিক চলচ্চিত্রের তালিকা দেয়া আছে:
মিরান্ডা কসগ্রভ
মিরান্ডা টেইলর কসগ্রভ (জন্মেছেন মে ১৪,১৯৯৩) একজন মার্কিন অভিনেত্রী ও গায়িকা। তার কর্মজীবন শুরু হয় মাত্র ৩ বৎসর বয়সে, যখন তিনি টেলিভিশন বিজ্ঞাপনে অংশ নেন। তার চলচ্চিত্র যাত্রা শুরু হয় ২০০৩-এ "স্কুল অফ রক" অভিনয়ের মাধ্যমে। ক্রমান্বয়ে তিনি টেলিভিশনের বিভিন্ন গুরুত্বপূর্ণ ক্ষেত্রে অংশগ্রহন করেন। কিছু বছর পর নিকোলেদিয়ন টেলিভিশন সিরিজ আইকার্লিতে কার্লি শে ভূমিকায় অবতীর্ণ হন তিনি। ২০১০-এ আইকার্লির প্রতিটি পর্বের জন্য ১৮০০০০$ মার্কিন ডলার পান , যার ফলে তিনি হন সর্ব্বোচ্চ আয় করা শিশু অভিনয় শিল্পীদের মধ্যে দ্বিতীয়। ২০১২ এর গ্রিনিচ ওয়ার্ল্ড রের্কড এর শিরোনামে আসেন সব্বোর্চ্চ আয়করা শিশু শিল্পীর তালিকায়। ২০১৩ তে মার্গো চরিত্তে ডেসপিকেবল মি ২ এ পুনরায় কন্ঠ অভিনয় করেন।
২০১২-এ তাঁর "ড্যান্সিং ক্রেজি" গানটি ব্যাপক আলোড়ন তোলে (লেখক অ্যাভ্‌রিল লাভিন) সে বছর এটি মার্কিনবিলবোর্ডে ৪০ নম্বরে থাকে।
তালাভেরা দে লা রেইনা মৃৎশিল্প
তালাভেরা দে লা রেইনা মৃৎশিল্প () স্পেনের তোলেদো এলাকার তালাভেরা দে লা রেইনায় গড়ে উঠা হস্তশিল্পবিশেষ। থালা-বাসন, কলস ও অন্যান্য বস্তু সাম্প্রতিক প্রত্নতাত্ত্বিক খনন কার্যে পাওয়া গেছে। তন্মধ্যে, কিছু কিছু সামগ্রী রোমান সাম্রাজ্যে ব্যবহারের দিকেও ইঙ্গিত দেয়।
আরবেরা নতুন প্রযুক্তি হিসেবে এখানে নিয়ে আসে। তন্মধ্যে, মৃৎশিল্পের উপযোগী এক ধরণের চুলা অন্যতম। ঐ যুগের অনেক ধরণের বিষয়ের মধ্যে বিমূর্ত মোটিফ ছিল যাতে মুসলমানদের ধর্মীয় বিধি-নিষেধের কথা উল্লেখ রয়েছে। পঞ্চদশ শতাব্দীতে জেন ফ্লোরিস হল্যান্ড থেকে নতুন ধরণের মৃৎশিল্পজাত পণ্য নিয়ে আসেন। তিনি একটি প্রতিষ্ঠান গড়েন যার মাধ্যমে শহরে মৃৎশিল্পের প্রবর্তন ঘটে।
তালাভেরার সিরামিকস ঝর্ণা তৈরীতে ব্যবহার করা হয়েছে যা কিউবা ও ব্রাজিলে ব্যবহৃত হচ্ছে। ভবনের জন্য টাইলস তৈরী করা হয়েছে যা বর্তমানে নিউ অর্লিয়েন্স, টোকিও এবং প্যারিসে দেখা যায়। রাজকীয় প্রাসাদ ও বিশ্বের সকল যাদুঘরে এর মান সম্পর্কে তুলে ধরছে। 
তালাভেরা দে লা রেইনা মৃৎশিল্পে বিভিন্ন ধরণ রয়েছে:
রুইজ দে লুনা এবং এমিলিও নাইভেইরোর ন্যায় শিল্পীরা শহরে কর্মশালার মাধ্যমে ঐতিহ্যবাহী মৃৎশিল্পকে তুলে ধরে রাখার চেষ্টা করছেন।
ফুরিয়ার বিশ্লেষণ
গণিতে, ফুরিয়ার বিশ্লেষণ () হলো সাধারণ কোন গণিতিক ফাংশানকে অনেকগুলো ত্রিকোণমিতিক ফাংশানের যোগফল উপস্থাপন করার পদ্ধতি। ফুরিয়ার সিরিজের আলোচনা থেকে ফুরিয়ার বিশ্লেষণ উৎপত্তি লাভ করেছে, এবং জোসেফ ফুরিয়ারের নাম থেকে এরূপ নামকরণ করা হয়েছে, যিনি প্রথম কোন ফাংশানকে অনেকগুলো ত্রিকোণমিতিক ফাংশানের মাধ্যমে উপস্থাপন করে দেখিয়েছিলেন।
বাস্কসের ইতিহাস
বাস্কস () প্রধানতঃ বাস্ক কান্ট্রিতে বসবাসকারী স্থানীয় আদিবাসী নৃতাত্ত্বিক জনগোষ্ঠী। স্পেনীয় ও ফরাসীদের ইতিহাসের সাথে তাঁদের ইতিহাস অঙ্গাঙ্গীভাবে জড়িত। এছাড়াও, অনেক বিলুপ্ত ও বর্তমান দেশগুলোর সাথে এ আদিবাসীর নিবীড় সম্পর্ক। প্রধানতঃ ইউরোপ ও আমেরিকায় এ আদিবাসীদের অবস্থান, যার সাথে তাঁদের বংশানুক্রমিক শিকড়ের ধারা বহমান।
১ম শতাব্দীতে স্ত্রাবো লিখেছিলেন যে, বাস্কের নাফারোয়ার উত্তরাংশে (বর্তমানে নাভারে) ও আরাগন অধ্যুষিত এলাকায় ভাস্কোন্সদের বসতি ছিল। ভাস্কোন্স ও আধুনিক বাস্কের মধ্যে নৃতাত্ত্বিক স্পষ্ট বুৎপত্তিগত সম্পর্ক থাকা স্বত্ত্বেও এর স্বপক্ষে কোন প্রামাণ্য দলিলাদি নেই। তবে, উভয় ভাষাভাষির লোককেই রোমান সময়কাল থেকে সমাধিস্তম্ভে তাঁদের কয়েকজনকে ব্যক্তিগত নাম দ্বারা পরিচিতি ঘটানো হয়েছে।
ভারদুলি, কারিস্তি ও অত্রিগোনেস - এ তিনটি ভিন্ন জাতির জনগোষ্ঠীকে বর্তমান বাস্ক স্বায়ত্বশাসিত সমাজের অধ্যুষিত এলাকায় বসবাস করতে দেখা যায়। অবশ্য ঐতিহাসিক সূত্রে ঐ উপজাতিদের মধ্যে ভাস্কোন্স এবং / বা আকুইতানি'র সাথে সম্পৃক্ত কি-না তা জানা যায়নি।
ফ্রান্সের গাস্কোনি এলাকায় বাস্ক সম্পর্কিত ভাষা প্রচলনের সেরা সংযুক্তি ঘটেছে। বর্তমান বাস্ক অঞ্চলের উত্তরদিকে প্রাচীন অধিবাসী আকুইতানিদের সাথে এ ভাষার সম্পর্ক বিদ্যমান। তাঁরা বাস্কের সাথে সংশ্লিষ্ট ভাষা ব্যবহার করতো। (অধুনা বিলুপ্ত আকুইতানীয় ভাষাকে রোমান্স ভাষা গাস্কোনের সাথে একত্রিত করা উচিত হবে না। মধ্যযুগে আকুইতানে এ ভাষায় কথা বলা হতো।)
মধ্যযুগে ভাস্কোন্স ও এ থেকে উদ্ভূত বাস্কভাষাসহ অন্যান্য ভাষা সমগ্র বাস্ক-ভাষী জনগোষ্ঠী কথা বলতো। বর্তমানে বাস্ক কান্ট্রি, সীমান্ত এলাকা এবং পূর্ব ও উত্তরাংশে (সমগ্র পাইরেনিয়া অঞ্চল ও গাস্কোনি) এ ভাষায় কথা বলা হয়।
রোমানদের অধিগ্রহণের পূর্বে বাসকসদের প্রাচীন ইতিহাস সম্পর্কে খুব কমই জানা যায়। তাঁদেরকে নির্দিষ্ট সাংস্কৃতিক বৈশিষ্ট্যের অধিকারীত্বের প্রমাণ ও চিহ্নিতকরণ বেশ দূরূহ বিষয়। বর্তমানের বাস্ক এলাকায় বসবাসকারীরা অরিগন্যাশিয়ান আমলের প্রত্নতাত্ত্বিক নিদর্শনগুলোরই মূলধারা তুলে ধরছেন।
অনেক বাস্ক প্রত্নতাত্ত্বিক এলাকাগুলোয় রোমানদের অধিকারের পূর্ব পর্যন্ত অরিগন্যাশিয়ান সময়কাল থেকে লৌহ যুগ পর্যন্ত গুহায় বসবাসের স্যান্তিমামিনে প্রামাণ্য দলিল হিসেবে রেখেছিল। তবে, এ সম্ভাবনাটি একই জনগোষ্ঠীর ত্রিশ সহস্রাব্দ বছর একই জায়গায় বসবাস করার বিষয়টি নেই বললেই চলে।
কিছু পণ্ডিত ব্যক্তি বাস্ক শব্দ এইজটুকে ছুরি, এইজকোরাকে কুঠার এবং এইতজকে পাথর হিসেবে অনুবাদ করার চেষ্টা চালান। এরফলে তাঁরা প্রস্তর যুগে বাস্ক ভাষার স্বপক্ষে প্রমাণ তুলে ধরেন। তবে, পাথরের ব্যবহার চালকোলিথিক যুগে পাথরের ব্যবহার পরিত্যক্ত হয় এবং লাতিন, স্পেনীয় ও কাতালান থেকে শব্দগুলোকে নেয়া হয়েছে বলে বিবেচনা করা হয়ে থাকে।
বাসকসদের মধ্যে উচ্চ মনোযোগের উপযোগী উপাদান আরএইচ- রয়েছে যা বৈশ্বিকভাবে উচ্চস্তরের। ১৯৯০-এর দশকে লুইজি লুকা কাভাল্লি-সোরজা প্রধান ইউরোপীয় অটোসোমাল উপাদান পিসি ফাইভ সম্পর্কে তথ্যাদি প্রকাশ করেন। এতে তিনি নিওলিথিক ও ধাতব যুগে পূর্বাঞ্চলীয় জাতিগোষ্ঠীর অভিবাসনের কথা তুলে ধরেছেন। এক্স ক্রোমোজম সমৃদ্ধ মাইক্রোস্যাটেলাইটেস বাস্কদের দিকেই ইঙ্গিত করছে যারা প্রাক-ঐতিহাসিক পশ্চিম ইউরোপীয়দের কাছ থেকে সরাসরি বংশোদ্ভূত। পশ্চিম ইউরোপীয় জিন ধারক হিসেবে সর্বোচ্চ মাত্রার অধিকারী হওয়া স্বত্ত্বেও প্রতিবেশী জনগোষ্ঠীর মাঝেও তা বিদ্যমান। এরফলে, একই জনগোষ্ঠীর সরাসরি বংশোদ্ভূত তাঁরা।
ইজিপ্টএয়ার ফ্লাইট ৮০৪
ইজিপ্টএয়ার ফ্লাইট ৮০৪ (MS804/MSR804) ইজিপ্টএয়ার পরিচালিত একটি আন্তর্জাতিক যাত্রীবাহী বিমান যেটি পারিসের শার্ল দ্য গল বিমানবন্দর থকে কায়রো আন্তর্জাতিক বিমানবন্দরে যাওয়ার পথে ১৯ মে ২০১৬ সালে ২ঃ৩০ মিনিটে মিশর মান সময় ভূমধ্যসাগরে হারিয়ে যায়।
বিমানটিতে ৬৬ জন ছিলেনঃ যার মধ্যে ৫৬ জন যাত্রী, ৭ জন ক্রু এবং ৩ জন নিরাপত্তা কর্মী। বহুজাতিক অণুসন্ধান এবং উদ্ধার অভিযানের প্রস্তুতি চলছে। মিশরের আলেকজান্দ্রিয়া থেকে প্রায় উত্তরে ভূমধ্যসাগরে বিমানের ধ্বংসাবশেষ পাওয়া গেছে।
গ্রিসের সামরিক রাডার তথ্য অণুযায়ী, ফ্লাইট ৮০৪ মিশরের ফ্লাইট তথ্য অঞ্চলে প্রবেশের সঙ্গে সঙ্গে দিক পরিবর্তন করে। , উচ্চতায় বিমানটি ৯০ - ডিগ্রী উত্তর দিকে ঘুরে যায় এবং তারপরে ৩৬০ ডিগ্রী এবং এর পরে এটি দ্রুত নিচের দিকে নামতে থাকে। উচ্চতায় এটি রাডার থেকে বিছিন্ন হয়ে যায়।
বিমানটি ১৩ বছরের পুরাতন। এই বিমানটি প্রথম ফ্লাইট পরিচালনা করে ২৫ জুলাই ২০০৩ এবং ইজিপ্টএয়ারকে সরবরাহ করে ৩ নভেম্বর ২০০৩ সালে।
বিমানটি পারিসের শার্ল দ্য গল বিমানবন্দর থেকে ১৮ মে ২০১৬ সালের ২৩ঃ০৯ মিনিটে (একই সময় অঞ্চল (ইউটিসি+০২), ফ্রান্স এবং মিশরের) মিশরের কায়রো আন্তর্জাতিক বিমানবন্দরের উদ্দ্যেশে যাত্রা শুরু করে।
৬৬ জন যাত্রী ১৩টি ভিন্ন দেশের। তিনজন যাত্রী শিশু যার মধ্যে দুইটি নবজাতক ছিল।
১০ জন ক্রূর মধ্যে দুইজন পাইলট, পাঁচজন বিমানবালা এবং তিনজন নিরাপত্তা কর্মী।
অলিম্পিকে নেপাল
নেপাল প্রথম অলিম্পিক গেমসে অংশগ্রহণ করে ১৯৬৪ সালের গ্রীষ্মকালীন অলিম্পিকে। এরপর নেপাল ১১টি গ্রীষ্মকালীন ও ৩টি শীতকালীন অলিম্পিক গেমসে প্রতিদ্বন্দ্বিতা করেছে। শীতকালীন অলিম্পিক গেমসে প্রথম অংশগ্রহণ করে ২০০২ সালের শীতকালীন অলিম্পিকে।
নেপালি ক্রীড়াবিদ বিধান লামা সিউলে অনুষ্ঠিত ১৯৮৮ গ্রীষ্মকালীন অলিম্পিকে তায়েকোয়ান্দোতে ব্রোঞ্জ পদক জিতে, যেখানে তায়েকোয়ান্দো প্রদর্শনীমুলক ক্রীড়া ছিল।
১৯৬২ সালে নেপাল অলিম্পিক কমিটি গঠিত হয় এবং ১৯৬৩ সালে আন্তর্জাতিক অলিম্পিক কমিটি আইওসির অনুমোদন পায়।
আসাবিয়া
আসাবিয়া ( "আ'সাবিই'য়া") একটি আরবী শব্দ যার অর্থ সামাজিক সংহতি বা একতা। মানুষ যখন তাদের চিন্তার সাদৃশ্য আকর্ষণে পরস্পরের সহায়তা লাভে এগিয়ে গেছে এবং সম্মিলিত প্রয়াসে পৃথিবীর বুকে অধিকার প্রতিষ্ঠার চেষ্টা করেছে ,তখনই 'উমরান' বা সভ্যতার জন্ম হয়েছে । ইবনে খলদুন তার আল-মুকাদ্দিমায় আলোচিত এই নুতন বিষয়ের নামকরণে এ শব্দটি ব্যবহার করেছেন ।
সহজ কথায় সভ্যতা সংস্কৃতি বলতে যা বুঝায় তা হল ,এই মানব সমাজেরই বিনিরমিত কীর্তিমালা । কিন্তু মানব সমাজ বা এই জনশক্তির প্রচেষ্টা স্বত্বেও উপরিউক্ত কীর্তিমালা সর্বত্র সমানভাবে প্রতিষ্ঠা লাভ করেনি । অনুরূপ বৈচিত্রের কারণ হিসেবে প্রাকৃতিক প্রভাবের কথা আমরা ইতিপূর্বে উল্লেখ করেছি । ইবনে খুলদুন এ প্রকার বহির্গত কারণ ছাড়াও সমাজ শক্তির অন্তর্গত একটি কারণও অত্যন্ত সুস্পষ্টভাবে বিশ্লেষণ করেছেন। এ কারণটিকে তিনি নাম দিয়েছেন 'আসাবিয়া' বা গোত্রপ্রীতি । 
এ প্রীতিশক্তি যে পরিমাণে সঙ্ঘবদ্ধ ও সক্রিয় হয়েছে ,সভ্যতা বিনির্মাণে তার প্রভাবও হয়েছে ততোই স্থায়ি ও দর্শনীয়। বস্তুতঃ এই গোত্রপ্রীতি থেকেই মানুষের গোত্রবদ্ধ জীবনের বিকাশ এবং এটি মানুষের সমাজ বিকাশের প্রাথমিক স্তর । ইবনে খুলদুন একেই 'বদয়া' বা 'যাযাবরী' জীবন বলে আখ্যায়িত করেছেন ।
কিন্তু ইসলামের আবির্ভাবকালে এবং পরবর্তী ইসলামী চিন্তাধারাতেও এই 'আসাবিয়া' বা 'গোত্রপ্রীতি'কে সুনজরে দেখা হয়নি । ইসলাম এই যাযাবরী গোত্রপ্রীতির বাধা অপসারিত করেই সমগ্র আরবকে এক ঐক্যসূত্রে গ্রথীত করতে চেয়েছিল ।
মেঘের অনেক রং
মেঘের অনেক রং ১৯৭৬ সালে নির্মিত বাংলাদেশী বাংলা ভাষার চলচ্চিত্র। বাংলাদেশের মুক্তিযুদ্ধভিত্তিক চলচ্চিত্রটি পরিচালনা করেছেন হারুনর রশীদ। রত্না কথাচিত্রের ব্যানারে চলচ্চিত্রটি প্রযোজনা করেছেন আনোয়ার আশরাফ ও শাজীদা শামীম। এতে প্রধান চরিত্রে অভিনয় করেছেন মাথিন, ওমর এলাহী, রওশন আরা, আদনান প্রমুখ। মেঘের অনেক রং বাংলাদেশের দ্বিতীয় রঙ্গীন চলচ্চিত্র এবং মুক্তিযুদ্ধভিত্তিক প্রথম রঙিন চলচ্চিত্র।
চলচ্চিত্রতির উপজীব্য বিষয় বাংলাদেশের মুক্তিযুদ্ধ ও সে সময়ে লাঞ্ছিত নারীরা। যুদ্ধে পাক বাহিনীর দ্বারা লাঞ্ছিত এক নারী আত্মহত্যার পথ বেছে নেয়। তার সদ্যবোধ সম্পন্ন ছেলে খুঁজে বেড়ায় তার মাকে। অবশেষে আশ্রয় পায় এক ডাক্তার দম্পতির কাছে।"মেঘের অনেক রং" ছবির নির্মাতা হারুনর রশীদ প্রধান নারী চরিত্রে একজন পাহাড়ী মেয়ে সন্ধান করছিলেন। মাথিন তখন রাঙামাটিতে নাটক ও সাংস্কৃতিক কর্মকাণ্ডের সাথে জড়িত ছিলেন। তার মেসো রশীদকে মাথিনের কাজের মহড়া নিয়ে আসেন। রশীদ তার কাজ দেখে তাকে এই ছবির জন্য নির্বাচন করেন।
মেঘের অনেক রং চলচ্চিত্রটির সঙ্গীত পরিচালনা করেছেন ফেরদৌসী রহমান।
বসুন্ধরা (চলচ্চিত্র)
বসুন্ধরা ১৯৭৭ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ঔপন্যাসিক আলাউদ্দিন আল আজাদের উপন্যাস "তেইশ নম্বর তৈলচিত্র" অবলম্বনে নির্মিত চলচ্চিত্রটি পরিচালনা করেছেন প্রখ্যাত চলচ্চিত্রকার সুভাষ দত্ত। বাংলাদেশ মুক্তিযুদ্ধ কল্যাণ ট্রাস্ট প্রযোজিত ছায়াছবিটির প্রধান চরিত্রে অভিনয় করেছেন ববিতা, ইলিয়াস কাঞ্চন, নূতন, সৈয়দ হাসান ইমাম, শর্মিলী আহমেদ প্রমুখ। চলচ্চিত্রটি জাতীয় চলচ্চিত্র পুরস্কারের শ্রেষ্ঠ চলচ্চিত্রসহ মোট ৬টি বিভাগে পুরস্কার অর্জন করে।
করাচী আন্তর্জাতিক চিত্রপ্রদর্শনীতে চিত্রকর জাহেদের "মাদার আর্থ" চিত্রকর্মটি প্রথম পুরস্কার অর্জন করে। এক শিশুর মায়ের স্তনপান চিত্রকর্মটির প্রধান বিষয়। তার এই চিত্রপ্রদর্শনীতে সাতদিন থাকার কথা থাকলেও তার স্ত্রীর প্রতি তার ভালোবাসা ও সন্তানকে দেখার বাসনায় চারদিন পরই সে সেখান থেকে ঢাকা ফিরে আসে।বসুন্ধরা ছায়াছবিটির শ্যুটিং শুরু হয় ১৯৭৭ সালের মার্চ মাসের ২৬ তারিখ।
বসুন্ধরা চলচ্চিত্রটির সঙ্গীত পরিচালনা করেছেন প্রখ্যাত সুরকার ও সঙ্গীত পরিচালক সত্য সাহা। গীত রচনা করেছেন সৈয়দ শামসুল হক।
তাফসীর আল-তাবারি
তাফসীর আল-তাবারি যার প্রকৃত নাম "জামিউল বয়ান আন তাবিলি আয়িল কুরআন" (), তাফসীর আল-তাবারি () নামেই অধিক পরিচিত, হল ফারসি ইসলামী চিন্তাবিদ ও লেখক মুহাম্মদ ইবনে জারির আল -তাবারির লেখা একটি সুন্নি তাফসীর গ্রন্থ। মূল তাফসীরটি আরবি ভাষায় রচিত হলেও পরবর্তীতে ইংরেজি বাংলা সহ অনেক ভাষায় অনুদিত হয়। প্রাচীন তাফসীরগুলোর মধ্যে তাফসীর আল-তাবারি অন্যতম।
তাফসীরটি সম্পর্কে ইমাম ইবনে তাইমিয়া বলেন, "আত তাবারির তাফসীর গ্রন্থখানি বিশেষ মর্যাদার অধিকারী, সত্যিই এটি একটি অতুলনীয় তাফসীর গ্রন্থ" (প্রাগুক্ত)। তাফসীরটি রচনায় হাদিসের প্রভাব উল্লেখযোগ্য। ইসলামিক স্কলার এবং ছাত্রদের কাছে এই তাফসীরটি খুব গুরুত্বপূর্ণ।
তাফসীর
তাফসীরের তালিকা
মুহাম্মদ ইবনে জারির আল-তাবারি
তাফসির-এ-ইবন কাছীর
আরুণ
আরুণ (বৈজ্ঞানিক নাম: "Heliophorus epicles (Godart)") এক প্রজাতির ছোট আকারের প্রজাপতি যার শরীর ও ডানা উজ্জ্বল সোনালী রঙের এবং এদের উপরের ডানা ধাতব নীলচে বেগুনী রঙ দেখা যায়। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।
অারুন এর প্রসারিত অবস্থায় ডানার আকার ২৮-৩৪ মিলিমিটার দৈর্ঘ্যের হয়।
ভারতে প্রাপ্ত আরুন এর উপপ্রজাতি হল-
ভারতে একমাত্র হিমালয়ে ২০০০ থেকে ৭০০০ ফুট উচ্চতায় এদের দেখা পাওয়া যায়। এছাড়া কুমায়ুন হিমালয় থেকে দক্ষিণ মায়ানমার অবধি এদের দেখা পাওয়া যায়। প্রধানত ঘন জঙ্গলে এরা বসবাস করে।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
আরুণের পিছনের ডানা করাতের দাঁতের মতো আকৃতি বিশিষ্ট। ডানা মুড়ে বসলে এদের ডানার নিচের পিঠ উজ্জ্বল সোনালি বর্ণের ও এর ধার বরাবর চওড়া লাল পাড় দেখা যায়। এই লাল পাড় পিছনের ডানা থেকে সামনের ডানা অবধি টানা বিস্তৃত এবং পিছনের ডানায় বেশি চওড়া। এই পাড়ের চারপাশে আবার কালো পাড় দিয়ে ঘেরা এবং এই কালো পাড় ভেদ করে কতগুলি লাল অগ্নিশিখার মতো দাগ দেখা যায়।
পুরুষ প্রজাপতির প্রসারিত ডানা ধাতব নীলচে বেগুনী রঙের হয় এবং তা চওড়া কালো পাড় দিয়ে ঘেরা। স্ত্রী প্রজাপতির ক্ষেত্রে কালচে বাদামি দুটি ডানার উপর কমলা ছোপ দেখা যায়। পুরুষ ও স্ত্রী উভয়েরই ডানার নিম্নতল উজ্জ্বল হলুদ এবং ডিসক্যাল অংশে কোনো দাগ নেই, তবে মাঝেমধ্যে এদের বেস ও লালরঙা প্রান্তিক অঞ্চলের মধ্যভাগে কিছু বুটি বা ফোঁটা দেখা যায়। ডানার নিম্নতলের প্রান্তিক অঞ্ছলের বর্ণ কালচে ঘন লাল রঙ অতি সুস্পষ্ট এবং পিছনের ডানা থেকে সামনের ডানার শীর্ষভাগ অবধি প্রান্ত বরাবর অবিচ্ছিন্নভাবে বিদ্যমান। পিছনের ডানার নিম্নতলে কোনো সুস্পষ্ট কালো ছোপ চোখে পড়ে না।
পুরুষ আরুণের ডানার উপরিপৃষ্ট কালচে উজ্জ্বল বর্ণ। সামনের ডানার উপরিতলে ১.৫ মিলিমিটারের বেশি চওড়া পাড় রয়েছে। কখনো কখনো সেলের বাইরের দিকে একটি কমলা রঙের অংশ চোখে পড়ে। পিছনের ডানার উপরিতলে রক্তবর্ণ অঞ্চল অপেক্ষাকৃত কম। এর প্রান্তিক লাল বর্ণ অতি সুস্পষ্ট ও আকর্ষণীয়। পুরুষদের সামনের ডানা বসার সময় শীর্ষভাগ ও টার্মেন (প্রান্তভাগ) সোজা ও অণুভূমিক থাকে।
স্ত্রী আরুণের ডানার উপরিতল কালচে বাদামি। সামনের ডানার উপরিতলে ডিসক্যাল অঞ্চলে চওড়া কমলা ছোপ থাকে এবং পিছনের ডানার উপরিপৃষ্টে কমলা রঙের প্রান্তিক বন্ধনী থাকে।
আরুনের শুককীট "Rumex hastatus", sp.ইত্যাদি গাছের পাতার রসালো অংশ আহার করে।
অবন্তিকা এক্সপ্রেস
অবন্তীকা সুপারফাস্ট এক্সপ্রেস () ভারতের মুম্বাই থেকে ইন্দোরের মধ্যে চলাচলকারী একটি সুপারফাস্ট এক্সপ্রেস ট্রেন। মুম্বাই থেকে ইন্দোরগামী পথে গাড়ি ক্রমাঙ্ক থাকে ১২৯৬১ এবং ইন্দোর থেকে মুম্বাইগামী পথে এর গাড়ি ক্রমাঙ্ক থাকে ১২৯৬২। এইটি প্রতিদিন পরিষেবা প্রদানকারী ট্রেনগুলির একটি।
অবন্তীকা নামটির উৎপত্তি অবন্তী থেকে যা উজ্জয়িনীর প্রাচীন নাম। উজ্জয়ন ইন্দোরের উপকণ্ঠেই অবস্থিত একটি ঐতিহাসিক শহরে। অবন্তীকা এক্সপ্রেস মুম্বাইয়ের সাথে ইন্দোরকে সংযুক্তকারী দুটি ট্রেনের একটি অপরটির নাম ইন্দোর দুরন্ত এক্সপ্রেস।
১টি প্রথমশ্রেণীর বাতানুকূলিত, ১টি ২য় শ্রেণীর বাতানুকূলিত, ৫টি ৩য় শ্রেণী বাতানুকূলিত, ১২টি শয়নযান এবং ৪টি সাধারণ অনারক্ষিত বগি আছে। তাছাও ট্রেনটিতে উচ্চমানের পার্সেল বহিও উপলব্ধ।
অবন্তীকা এক্সপ্রেস মুম্বাই থেকে ইন্দোরগামী ১২৯৬১ ক্রম ধারণ কোরে ৮২৯ কিমি পথ ১৩ ঘণ্ঠা ৫৫ মিনিটে অতিক্রম করে। ইন্দোর থেকে মুম্বাইগামী পথে ১২৯৬২ ক্রম ধারণ কোরে একই দূরত্ব ১৩ ঘঃ ৪৫ মিনিট সময়ে অতিক্রমণ করে।
অবন্তীকা এক্সপ্রেস মুম্বাই -> ইন্দোর -> মুম্বাই প্রতিদিন পরিষেবা প্রদান করে।
অলিম্পিকে প্যারাগুয়ে
প্যারাগুয়ে প্রথম অলিম্পিক গেমসে অংশগ্রহণ করে ১৯৬৮ সালে। অভিষেকের পর থেকে এখন পর্যন্ত অনুষ্ঠিত সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে, শুধু ১৯৮০ সালে যুক্তরাষ্ট্রের নেতৃত্বে বয়কট করেছিল। ২০১৪ সালের শীতকালীন অলিম্পিকের মাধ্যমে প্যারাগুয়ের শীতকালীন গেমসে অভিষেক হয়।
প্যারাগুয়ের ক্রীড়াবিদগণ ২০০৪ সালের গ্রীষ্মকালীন গেমসে একটি পদক জিতেছে, যাতে তারা পুরুষদের ফুটবলে ০-১ গোলে আর্জেন্টিনা দলের নিকট পরাজিত হয়ে রৌপ্য পদক জিতে।
১৯৩০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯৩০-এর দশকের নির্মিত ভৌতিক চলচ্চিত্রের তালিকা দেয়া আছে:
১৯২০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯২০-এর দশকের নির্মিত ভৌতিক চলচ্চিত্রের তালিকা দেয়া আছে:
১৯১০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯১০-এর দশকের নির্মিত ভৌতিক চলচ্চিত্রের তালিকা দেয়া আছে:
১৯০০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯০০-এর দশকের নির্মিত ভৌতিক চলচ্চিত্রের তালিকা দেয়া আছে:
১৮৯০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৮৯০-এর দশকের নির্মিত ভৌতিক চলচ্চিত্রের তালিকা দেয়া আছে:
ওয়াং জি-পিং
ওয়াং জি-পিং (জন্মঃ১৮৮১ মৃত্যুঃ১৯৭৩) একজন বিখ্যাত চীনা-মুসলমান মার্শাল আর্ট শিল্পী। তিনি একজন বিশ্ববরেণ্য উশু গ্র্যান্ডমাস্টার।
চীনের মার্শাল আর্টের কিংবদন্তি ওয়াং জি-পিং ১৮৮১ সালে হেবেই প্রদেশের একটি মার্শাল আর্ট পরিবারে জন্মগ্রহণ করেন। তিনি ১৯২৮ সালে মার্শাল আর্ট ইনস্টিটিউটের শাওলিন কুংফু বিভাগের প্রধান হিসেবে দায়িত্ব পান। এছাড়া তিনি চীনা উশু (Wushu) অ্যাসোসিয়েশনের ভাইস চেয়ারম্যান ছিলেন। মার্কিন, রুশ, জার্মান, জাপানিজ মার্শাল আর্টিস্টদের তিনি পরাজিত করেছেন। ওয়াং এর ছাত্র লিউ জীন শেং "Chin Na Methods" রচনা করেন ঝাও জিয়াং-এর সঙ্গে। চিকিৎসাবিদ্যাতে তাঁর অবদান উল্লেখযোগ্য। তিনি চীনা মেডিসিন এসোসিয়েশন এ দায়িত্ব পালন করেন। এছাড়া তিনি চীনের অনেকগুলো হাসপাতালের উপদেষ্টা ছিলেন। তাই তিনি ডাক্তার ওয়াং নামেও পরিচিত ছিলেন। এছাড়া তাঁর ধর্মবোধের কারণে তাঁকে শাইখ মুহাম্মদ ওয়াংও বলা হয়ে থাকে।
দীর্ঘ জীবনের জন্য তিনি একটি বিশেষ ব্যায়ামের নিয়ম কানুন ও পদ্ধতির উন্নতি ঘটান। মার্শাল আর্ট ব্যায়ামের উপর তাঁর কাজগুলো প্রকাশিত হয়েছে। ওয়াং ষষ্ঠ জাতীয় গেমসে মার্শাল আর্ট এবং কুস্তির জন্য বিচারক হিসেবে দায়িত্ব পালন করেন। গণপ্রজাতন্ত্রী চীনের প্রথম প্রধানমন্ত্রী চৌ এন-লাই যখন বার্মা সফরে যান, ওয়াং জি-পিং সাথে যান এবং সেখানে পরিদর্শনের সময় মার্শাল আর্টে অংশগ্রহণ করেন, অথচ তিনি তখন ৮০ বছরের বৃদ্ধ। তিনি ১৯৭৩ সালে ৯৩ বছর বয়সে মৃত্যুবরণ করেন।
তাঁর একমাত্র কন্যা ওয়াং জুরং। তাঁর দৌহিত্রী হেলেন উ বর্তমান কালের বিখ্যাত নারী মার্শাল আর্ট শিল্পী।
মার্শাল আর্ট
মুসলিম
ব্রুস লি
জ্যাকি চ্যান
https://www.youtube.com/watch?v=0h3Rglxm3EM
https://www.youtube.com/watch?v=d1R05k0wEr4
http://www.helenwutaichistudio.com/?page_id=193
মিশর মান সময়
মিশর মান সময় হচ্ছে ।
২০১১ সালের ২১ এপ্রিল, মিশর সরকার দিবালোক সংরক্ষণ সময় বাতিল করে দেয়। মান সময় সারা বছর মেনে চলা হয়, গ্রীষ্মকালে পরিবর্তন ছাড়া।
২০১৪ সালের ৭ মে, মিশরের সরকার ১৫ মে ২০১৪ থেকে তৃতীয় শুক্রবার থেকে গ্রীষ্মকালীন সময় চালুর সিদ্ধান্ত নেয়, রমযান মাস ছাড়া।
২০১৫ সালে মিশরে দিবালোক সংরক্ষণ সময় চালু বিষয়ে গণভোট অনুষ্ঠিত হয়।
২০১৬ সালে, মিশরে দিবালোক সংরক্ষণ সময় শুরু হবে ৭ জুলাই থেকে।
ইমাম আয-যাহাবি
মুহাম্মদ ইবনে আহমদ ইবনে  উসমান ইবনে কাইয়ুম আবু  আব্দআল্লাহ শামস আদ-দীন আয-যাহাবী () (জন্ম:১২৭৪ - মৃত্যু:১৩৪৮) একজন বিখ্যাত মুহাদ্দিস ও ইসলামি ইতিহাসবেত্তা। তিনি আয-যাহাবী নামে পরিচিত।
আয-যাহাবী ৫ অক্টোবর ১২৭৪ সালে দামেস্কে জন্মগ্রহণ করেন, তাঁর পিতামহ উসমানের সময় থেকে তাঁর পরিবার সেখানে বসবাস করে আসছিলো। তিনি মাঝে মাঝে তার পিতার পেশার কারণে নিজেকে ইবনুল যাহাবী (স্বর্ণকারের পুত্র) হিসেবে পরিচয় দিতেন।
তিনি আঠারো বছর বয়সে হাদিস শিক্ষার জন্য দামেস্ক থেকে বালবেক, হিমস, হামা, আলেপ্পো, নাবুলুস, কায়রো, আলেকজান্দ্রিয়া, জেরুজালেম, হিজাজ ইত্যাদি স্থানে ভ্রমণ করেন । শিক্ষা সমাপ্ত হলে দামেস্ক ফিরে আসেন এবং শিক্ষকতা ও হাদিস গবেষণা শুরু করেন। তাঁর শিক্ষকদের মধ্যে ২ জন উল্লেখযোগ্য ইমাম হলেনঃ ইমাম ইবনে তাইমিয়া এবং ইবনে দাকিকুল ইদ। তিনি ১০০ জনের বেশি নারী ইসলামিক স্কলারের কাছে শিক্ষালাভ করেন। তাঁর সবচেয়ে গুরুত্বপূর্ণ শিক্ষিকা জায়নাব বিনতে উমার আল কিন্দি ছিলেন বিখ্যাত নারী মুহাদ্দিস।
তাঁর হাদিস, ফিকহ ও আকিদার উল্লেখযোগ্য শিক্ষকগণ হলেনঃঅল্পবয়সেই তিনি ইতিহাসবিদ, জীবনীকার এবং হাদিস শাস্ত্রের বিশেষজ্ঞ পরীক্ষক হিসাবে ব্যাপক সুনাম অর্জন করেন। তাঁর প্রায় ১০০ টি রচনার বেশিরভাগ-ই গুরুত্বপূর্ণ। হাদিস ও ইতিহাসের পাশপাশি রিজালশাস্ত্রে তাঁর অবদান অপরিসীম। এছাড়া তিনি চিকিৎসাবিদ্যা নিয়েও কাজ করেছেন। বিশেষ করে ভবিষ্যদ্বাণীপূর্ণ চিকিৎসাকর্ম সংক্রান্ত কাজে তার উপস্থাপনায় সহজবোধ্যতা ছিল।
তাঁর শিক্ষার প্রভাবে পরবর্তীকালে জন্ম হয় জগৎবিখ্যাত মুহাদ্দিস ইবনে হাজার আসকালানী এবং নাসির আল দিমাশকির । তাঁর রচিত কিতাবগুলো থেকে এখনো ইসলামিক স্কলার ও ছাত্ররা জ্ঞানলাভ করে থাকেন। এই ৭০০ বৎসর যাবত তাঁর কিতাবগুলো পঠন-পাঠন হয়ে আসছে, এবং এখনো সমান জনপ্রিয়তা ধরে রেখেছে।
ইমাম আয-যাহাবি বৃদ্ধ বয়সে দৃষ্টিশক্তি হারিয়ে ফেলেন এবং এর ২ বৎসর পর ১৩৪৮ সালে এই মহান ইমাম মৃত্যুবরণ করেন। মৃত্যুকালে তাঁর যে ৩ সন্তান (এক কন্যা ও দুই পুত্র) জীবিত ছিলেন তারা হলেনঃ
একমাত্র কন্যা আমাত আল আযিয এবং ২ পুত্র: আব্দুল্লাহ ও আবু হুরাইরা আব্দুর রহমান।
ইমাম আল- সুয়ুতি বলেনঃ 
৪। The Female Teachers of the Historian of Islam: al-Ḏh̲ahabī (PDF)
৫। " al-Ḏh̲ahabī." Encyclopaedia of Islam, Second Edition. Brill Online , 2012. Reference. Princeton University Library. 09 June 2012
৬। al-Sakhawi, al-Daw' al-Lami` (8:103).
৭। Cf. al-`Uluw (Abu al-Fath) and al-Muqiza (Ibn Wahb).
৮। Siyar A`lam al-Nubala [SAN] (17:118–119 #6084, 16:300–302 #5655).
৯। Emilie Savage-Smith, "Medicine." Taken from Encyclopedia of the History of Arabic Science, Volume 3: Technology, Alchemy and Life Sciences, pg. 928. Ed. Roshdi Rashed. London: Routledge, 1996. 
১০। Ibn Hajar, al-Mu`jam (p. 400 #1773)
১১। Ibn Hajar, al-Mu`jam (p. 400 #1774).
১২। http://www.sunnah.org/history/Scholars/al_dhahabi.htm
ঘূর্ণিঝড় রোয়ানু
রোয়ানু একটি ছোট ঘূর্নিঝড় যা ২১ মে বাংলাদেশের উপকূল অঞ্চলে এবং ভারতে আংশিক আঘাত হানে। পায়রা সমুদ্র বন্দর থেকে ১৩৫ কিলোমিটার দূরে ঘূর্ণিঝড় রোয়ানু এর উৎপত্তিস্থল। ধারনা করা হয় ঘূর্ণিঝড় রোয়ানুর ব্যাপ্তি ছিল দুটি বাংলাদেশের সমান আকৃতির।
এশিয়া-প্রশান্ত মহাসাগরীয় অঞ্চলের সাগর তীরের আট দেশের আবহাওয়া দপ্তর ও বিশ্ব আবহাওয়া সংস্থার দায়িত্বপ্রাপ্ত প্যানেলের তালিকা অনুযায়ী এ ঘূর্ণিঝড়ের নাম দেওয়া হয়েছে ‘রোয়ানু’। মালদ্বীপ এ নামটি প্রস্তাব করেছিল। রোয়ানু শব্দটিও মালদ্বীপের। এর অর্থ নারিকেলের ছোবড়ার তৈরি দড়ি।
ঘূর্ণিঝড়টির প্রাক্কালে এটি চট্টগ্রাম তটরেখা বরাবর আঘাত হানার সম্ভবনা ছিল ,আনুষ্ঠানিকভাবে ২০ লক্ষ মানুষকে নিরাপদ আশ্রয় কেন্দে স্থানান্তর করার ঘোষনা দেওয়া হয়. ঘূর্ণিঝড়টির ফলে ৪ টি দেশের ২০৩ জন নিহত হয়। অনেক মানুষ মারা যায় যখন ঘূর্নিঝড় এর ফলে অনেক বড় বড় ঢেউ উঠে। এখনো ৪০ জন নিখোঁজ রয়েছে।
সরকারি হিসাবে ২৪ জনের মৃত্যুর খবর পাওয়া গেছে। বিভিন্ন স্থানে প্রায় ১০০ কিলোমিটার বেগে ঝোড়ো বাতাস বয়ে যাওয়ায় লক্ষাধিক ঘরবাড়ি তছনছ হয়েছে। জলোচ্ছ্বাসে অধিকাংশ উপকূলীয় জেলার বেড়িবাঁধ ভেঙে যাওয়ার ফলে মানুষের ঘরবাড়ি, রাস্তাঘাট, মাছের ঘের ইত্যাদি ব্যাপকভাবে ক্ষতিগ্রস্ত হয়েছে।
মার্কিন যুক্তরাষ্ট্রে ন্যাভাল রিসার্চ ল্যাবরেটরি থেকে ঘূর্ণিঝড় রোয়ানু সম্পর্কিত তথ্য
২০১৬-এর ভৌতিক চলচ্চিত্রের তালিকা
২০১৬ সালে মুক্তিপ্রাপ্ত ভৌতিক চলচ্চিত্রের তালিকা :
ইয়ানেরো
ইয়ানেরো (, , "plainsman") হয় ভেনেজুয়েলিয় বা কলম্বিয় হার্ডার। এই নামটি পশ্চিম ভেনিজুয়েলা এবং পূর্ব কলোমবিয়ার ইয়ানোস তৃণভূমি থেকে অধিষ্ঠিত হয়েছে। ইয়ানেরো মূলত স্প্যানিশ ও ভারতীয়দের অংশ ছিল এবং যাদের সঙ্গীতের একটি স্বতন্ত্র ধারা সহ একটি শক্তিশালী সংস্কৃতি রয়েছে।
পুরস্কার (চলচ্চিত্র)
পুরস্কার ১৯৮৩ সালে মুক্তিপ্রাপ্ত বাংলাদেশী বাংলা ভাষার শিশুতোষ চলচ্চিত্র। সৈয়দ শামসুল হকের কাহিনী, সংলাপ ও চিত্রনাট্যে চলচ্চিত্রটি পরিচালনা করেছেন সি বি জামান। এতে প্রধান চরিত্রে অভিনয় করেছেন সুমন, শাকিল, বুলবুল আহমেদ, জয়শ্রী কবির প্রমুখ। চলচ্চিত্রটি ১৯৮৩ সালের জাতীয় চলচ্চিত্র পুরস্কারে শ্রেষ্ঠ চলচ্চিত্রসহ পাঁচটি পুরস্কার অর্জন করে। জাতীয় পুরস্কার পাবার পাশাপাশি আন্তর্জাতিকভাবে ভারতের 'গোয়া চলচ্চিত্র উৎসব', 'দিল্লী আন্তর্জাতিক উৎসব' ও রাশিয়ার 'তাশখান্দ চলচ্চিত্র উৎসব'-এ প্রদর্শন করা হয়।পুরস্কার চলচ্চিত্রটির সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন খন্দকার ফারুক আহমেদ, সাবিনা ইয়াসমিন, সামিনা চৌধুরী, আবিদা সুলতানা।
জাতীয় চলচ্চিত্র পুরস্কার
২০০৬ সান সালভাদোর অ্যাটেনকোয় নাগরিক বিক্ষুদ্ধতা
সান সালভাদোর অ্যাটেনকোয় নাগরিক বিক্ষুদ্ধতা শুরু হয়েছিল বুধবার, ৩ মে ২০০৬ সালে, যখন সেখানকার পুলিশ মেক্সিকো সিটি থেকে প্রায় দূরবর্তী মেক্সিকো রাজ্যের টেক্সকোকোর একটি স্থানীয় বাজার থেকে ৬০ জন ফুল বিক্রেতার একটি দলকে প্রতিহত করে। সহিংসতা এড়াতে ও প্রতিরোধকারীদের বিরুদ্ধে মেক্সিকো পুলিশ গ্রেপ্তার আদেশ জারি করে। ২০০২ সালে, ফুল বিক্রেতারা উত্তরপূর্ব মেক্সিকো সিটির প্রায় দূরবর্তী সান সালভাদোর অ্যাটেনকোর একটি ক্ষুদ্র প্রতিবেশী সম্প্রদায়ের নিকট আবেদন জানান, তাদের জমির উপর একটি বিমানবন্দরের উন্নয়ন প্রতিরোধের জন্য। অ্যাটেনকোর অধিবাসীরা তাদের শহরের নিকটবর্তী টেক্সকোকো মূখী মহাসড়ক অবরোধ করেন। এর প্রতিক্রিয়ায়, অবরোধ প্রতিহত করতে শত শত রাজ্য পুলিশ নিয়োগ করা হয়েছিল, কিন্তু পাঁচবার চেষ্টার পর তারা ব্যর্থ হয়।
সুফিয়ান ইবনে উয়াইনাহ
সুফিয়ান ইবনে উয়াইনাহ () (৭২৫ – ) তাবেঈ-পরবর্তী যুগের মক্কার বিখ্যাত ইসলামিক পন্ডিত। ইসলামের তৃতীয় প্রজন্ম তাবে-তাবেঈদের উল্লেখযোগ্য ব্যক্তিবর্গের মধ্যে তিনি অন্যতম। তিনি মূলত হাদিস ও তাফসীর শাস্ত্রের তৎকালীন অন্যতম শ্রেষ্ঠ পণ্ডিত ছিলেন। ইমাম আয-যাহাবি তাঁকে "শাইখুল ইসলাম" হিসেবে অভিহিত করেন।
ইবনে উয়াইনাহর পিতা উয়াইনাহ ইবনে আবি ইমরান মূলত ছিলেন কুফার অধিবাসী, পরবর্তীতে মক্কায় স্থানান্তরিত হন। ইবনে উয়াইনাহ ৭২৫ সালে জন্মগ্রহণ করেন। তাঁর শিক্ষকদের মধ্যে ইমাম আয-যুহরি, আমর ইবনে দিনার উল্লেখযোগ্য। তিনি মক্কায় বাস করতেন। তাঁর ৯ জন ভাই ছিল, তাঁদের মধ্যে উল্লেখযোগ্য ৪ জন হলেন মুহাম্মাদ, ইব্রাহিম, আদম ও ইমরান।
ইবনে উয়াইনাহ একজন নির্ভরযোগ্য রাবি (হাদিস বর্ণনাকারী) ছিলেন। তাঁর ছাত্রদের মধ্যে ইমাম শাফিঈ ছিলেন জগৎবিখ্যাত ইমাম।
ইবনে উয়াইনাহ ৮১৪ সালে ৯১ বছর বয়সে মক্কায় মৃত্যুবরণ করেন।
ইবনে উয়াইনাহ ইমাম মালিকের "মুয়াত্তা" অনুসরণ করে হাদিস সংকলন  করেন। হাদিস সংকলনটি "আল-জামি" নামে পরিচিত। তিনি তাফসীর নিয়েও কাজ করেন।
অলিম্পিকে পেরু
পেরু প্রথম অলিম্পিক গেমসে অংশগ্রহণ করে ১৯০০ সালে। এরপর পেরু অফিসিয়ালিভাবে ১৭টি গ্রীষ্মকালীন এবং ২টি শীতকালীন অলিম্পিয়াডে প্রতিদ্বন্দ্বিতা করেছে। শীতকালীন অলিম্পিক গেমসে প্রথম অংশগ্রহণ করে ২০০০ সালে।
পেরুর ক্রীড়াবিদগণ একটি স্বর্ণ পদকসহ মোট ৪টি পদক জিতেছে, যার তিনটি শ্যুটিংয়ে এবং একটি ভলিবলে। প্রথম পদক জিতে ১৯৪৮ লন্ডন গেমসে।
পেরুর জাতীয় অলিম্পিক কমিটি ১৯২৪ সালে গঠিত হলেও আন্তর্জাতিক অলিম্পিক কমিটির স্বীকৃতি পায় ১৯৩৬ সালে।
টুয়া
টুয়া (বৈজ্ঞানিক নাম: "Junonia orithya (Linnaeus)") এক প্রজাতির মাঝারি আকারের প্রজাপতি যার শরীর ও ডানা কালচে এবং উজ্জ্বল নীলাভ রঙের এবং এদের পিছনের ডানায় কমলা এবং হলুদ ব্ররনের চোখ দেখা যায়। এরা ‘নিমফ্যালিডি’ গোত্রের সদস্য।
ভারতে প্রাপ্ত টুয়ার উপপ্রজাতিসমূহ হল-টুয়া এর প্রসারিত ডানার আকার ৪০-৬০ মিলিমিটার। সাধারণত এরা বসার সময় ডানাগুলিকে ১৩০-১৪০ ডিগ্রী কৌনিক অবস্থানে রাখে।
এরা প্রধানত সমভূমির প্রজাপতি। কিন্তু সাধারনত সারা ভারতেই এদের দেখা পাওয়া যায়। অনতিউচ্চ পাহাড়ি এলাকায় সাধারনত এদের দেখা যায়। কিন্তু কখনো কখনো এদের ৯০০০ ফুট উচ্চতাতেও দেখতে পাওয়া যায়। সিকিম হিমালায়ে ৬৫০০ ফুট উচ্চতায় অনেক সময় দেখা যায় এদের। ভারত ছাড়াও শ্রীলঙ্কা,নেপাল,মায়ানমার,এশিয়া মাইনর থেকে জাপান,আফ্রিকা,মালয়েশিয়া ও অস্ট্রেলিয়ায় এদের দেখতে পাওয়া যায়।
এদের পিছনের ডানার পৃষ্ঠভাগ উজ্জ্বল নীল বর্ণের। পিছনের ডানার শেষে এবং সামনের ডানার সামনে থেকে প্রায় এক-ত্তৃতীয়াংশ গাঢ় কালো। সামনের ডানার শীর্ষ খয়রি রঙের হয়। এর উপর আবার দুটো সাদা পটি থাকে।সামনের ও পিছনের উভয় ডানা জোড়াতেই দুটো করে চোখ থাকে এবং পার্শ্বপ্রান্তে খয়রি পাড় থাকে।
ডানার নীচের পিঠের রঙ ম্যাটমেটে,ধুসর ও খয়রি মেশানো।
এদের উড়ান বেশ দুর্বল কিন্তু চঞ্চল ওড়ার ভঙ্গি তবে অনেকক্ষণ একটানা ওড়ে না। টুয়াদের বিকালের দিকে মাটিতে বসে বিশ্রাম করে।
এই শূককীট ,, ইত্যাদি গাছের পাতার রসালো অংশ আহার করে।
মধ্যযুগীয় স্পেন
অনেকভাবে স্পেনের ইতিহাস স্মরণীয় হয়ে আছে। দখলকারী শাসকেরা তাঁদের বিলুপ্ত হয়ে যাওয়া সংস্কৃতিকে এ উপত্যকায় ফিরিয়ে এনেছেন। ৪০৮ সালে হিস্পানিয়ার ভূমধ্যসাগরীয় উপকূলভূমিতে ভ্যান্ডালস ও অ্যালানস অবতরণ করলে মধ্যযুগীয় স্পেনের ইতিহাসের দিগন্ত উন্মোচিত হয়। আইবেরীয় রাজতন্ত্র আরিয়ানিস্ত ভিসিগোথস তাঁদের রাজা রেকার্ডকে ৫৮৭ সালে ক্যাথলিক ধর্মে দীক্ষিত করেন। অভিবাসনের যুগে স্পেনে ভিনিগোথিক সংস্কৃতি দেখা যায়।
৭১১ সাল থেকে আফ্রিকার উত্তরাংশে মুসলিম রাজবংশ ইউরোপে প্রবেশ করে। ফলশ্রুতিতে মুসলিম বনাম খ্রিস্টানদের মধ্যকার যুদ্ধের স্ফুলিঙ্গ ছড়ায় যা রেকনকুইস্তা বা রেকনকুইস্ত নামে পরিচিতি পায়। জিব্রাল্টার প্রণালী দিয়ে তাঁরা প্রবেশ করেছিল। প্রায় ১০ বছরে ছড়িয়ে-ছিটিয়ে থাকা আধুনিককালের পর্তুগাল ও স্পেন থেকে ফ্রান্সের দক্ষিণাংশ থেকে সৈনিকেরা তাঁদের সাথে যোগ দেয়। মুসলিম ও খ্রিস্টানদের মধ্যকার এ সীমান্ত ৭০০ বছরের যুদ্ধে দক্ষিণ মুখে অগ্রসর হয়েছিল। এরফলে এ উপত্যকাটি সামরিক স্থানের পরিচয় পেয়েছে। তাস্বত্ত্বেও খ্রিস্টানরা মুসলিমদের রাজত্বে এবং মুসলিমরা খ্রিস্টানদের রাজত্বে শান্তিপূর্ণভাবে সহাবস্থান করে আসছে। কিন্তু সন্ত্রাসী কার্যক্রম প্রায়শঃই সংঘটিত হয়েছিল। এরসাথে অবশ্য সম্পদের বিষয়টিও জড়িত রয়েছে। ইহুদিরাও অবশ্য উভয় রাজত্বেই বসবাস করতো। তাস্বত্ত্বেও গোত্র থেকে ধর্ম পৃথক ছিল; সকল ধর্মের লোকেরাই অন্য ধর্মে বিশ্বাস স্থাপন করে ধর্মান্তরিত হবার অধিকার ভোগ করতো। প্রত্যেক রাজত্বেই অন্য ধর্মের প্রতি শ্রদ্ধাশীল থেকে আইন প্রণয়ন করতো। তিন ধর্মের বিশ্বাসীদের নাগরিকত্বের স্তরে ভিন্নতা রেখে পৃথক নিয়ম-কানুন প্রবর্তন করে। তন্মধ্যে দশম আলফন্সো'র সাইতে পার্তিদাসে বর্ণিত বক্তব্য প্রণিধানযোগ্য। তিনি বলেছিলেন, 'কোন খ্রিস্টান পুরুষ বা মহিলাকে ইহুদি বা ইহুদিকে খ্রিস্টান ধর্মে আমন্ত্রিত হবার জন্য ক্ষমাপ্রার্থী। খাবার বা পানীয় গ্রহণ কিংবা তাঁদের হস্তে তৈরি যে-কোন ধরনের মদপান করতেও নিরস্ত করি।' এ ধারাটি বিরূপ প্রতিক্রিয়ার সৃষ্টি করতে পারে এ সম্ভাবনায় অন্যান্য ধর্মাবলম্বীদের কাছে গোপন রাখা হয়। এছাড়াও নিষিদ্ধ খাবার গ্রহণ করা থেকে বিরত থাকার কথাও এতে বলা হয়েছে যদিও তা ইহুদিদের কাছে স্বতঃসিদ্ধ।
হিস্পানিয়ায় বিস্তৃত সাংস্কৃতিক বিভাজন লক্ষ্য করা যায়। মধ্যযুগীয় সময়কালে ইসলাম ও খ্রিস্টান সমাজে তা বিরাজমান ছিল।
মধ্যযুগীয় স্পেনে আদর্শগত নীতিবোধ ক্রুসেড নামে পরিচিত রিকনকুইস্তায় ছিল। এতে অঞ্চল গুলো একদা খ্রিস্টান ও ভিসিগোথিকদের করায়ত্ত ছিল। পরবর্তীকালে পুণঃদখল ও খ্রিস্টানজাত করা হয়েছিল। রড্রিগো ডায়াজ দ্য বিবর নামে পরিচিত ও পৌরাণিক সমতুল্য এল সিদ এ প্রচেষ্টায় নিজেকে সংশ্লিষ্ট করে প্রতীকী স্মরণীয় হয়ে আছেন।
৭১১ সালের পূর্বে রোমান-পূর্ব যুগে প্রাচীন স্পেনীয় ভাষার সাথে স্পেনীয় ভাষার ইতিহাসের সূচনা ঘটে। লাতিন ভাষা থেকে উদ্ভূত অন্য হিস্পানিক ভাষার সাহিত্য হচ্ছে কাতালান ভাষা ও ক্ষুদ্রতম মানদণ্ডে ভ্যালেন্সীয়। অস্ট্রীয় মধ্যযুগীয় স্পেনীয়, গ্যালিসিয় ও বাস্কু ভাষাগুলোর প্রচলন মূলতঃ মুখেমুখে ছিল।
মধ্যযুগীয় স্পেনে শহরগুলোসহ প্রদেশগুলোর সাথে আন্তঃযোগাযোগ ব্যবস্থা বিরাজমান ছিল। শহরগুলো সাংস্কৃতিক ও প্রশাসনিক কেন্দ্রবিন্দুতে পরিণত হয়। এছাড়াও বিশপ ও কখনোবা রাজাদের আসন ছিল এখানে। প্রধান নগরগুলোর মাধ্যমে খুব সহজেই মধ্যযুগীয় স্পেনের ইতিহাস খুব সহজেই জানা সম্ভব।
ফেস্টিভাল ইন্তারন্যাশিওনাল সারভান্তিনো
ফেস্টিভাল ইন্তারন্যাশিওনাল সারভান্তিনো মেক্সিকোর গুয়ানাজুয়াতো শহরের কেন্দ্রস্থলে অনুষ্ঠিত হয়। এল সারভান্তিনো নামে পরিচিত এ উৎসবটি এ শহরে ঔপনিবেশিক আমলে প্রতিষ্ঠিত হয়েছিল। এখানকার ইতিহাসে সাংস্কৃতিক চর্চা বেশ গুরুত্বপূর্ণ ভূমিকা পালন ও সমৃদ্ধি লাভ করেছে। বিংশ শতাব্দীর মাঝামাঝি সময়ে এ উৎসব বিকাশ লাভ করে। এ সময়ে শহরের প্লাজাগুলোয় মিগেল দে থের্ভান্তেস এন্ট্রিমেস নামে পরিচিত ছোট নাটক প্রদর্শন করেছিলেন। ১৯৭২ সালে এ উৎসবটি সরকারী পর্যায়ে সহযোগিতা পায় ও বিস্তৃতি লাভ করে। আরও বিষয় সংযুক্ত ঘটানোর ফলে আন্তর্জাতিক পরিমণ্ডলে এর ব্যাপ্তি ছড়িয়ে পড়ে। এরপর থেকেই এফআইসি মেক্সিকো ও লাতিন আমেরিকায় সর্বাপেক্ষা গুরুত্বপূর্ণ আন্তর্জাতিক শিল্পকলা ও সাংস্কৃতিক বিষয় হিসেবে স্বীকৃতি পায়। এছাড়াও এ জাতীয় অনুষ্ঠান আয়োজনে বিশ্বের প্রধান চারটি বিষয়ের একটি হিসেবে পরিচিত হয়। ইউরোপীয় ফেস্টিভালস অ্যাসোসিয়েশন ও এশিয়ান থিয়েটার ফেস্টিভালস অ্যাসোসিয়েশনের সদস্যপদ লাভ করে। সরকারী সহায়তার পাশাপাশি টেলমেক্স, টেলেভিসা ও মাইক্রোসফটের ন্যায় ব্যক্তিমালিকানাধীন প্রতিষ্ঠানের পৃষ্ঠপোষকতা পাচ্ছে।
পদ্মা মেঘনা যমুনা
পদ্মা মেঘনা যমুনা ১৯৯১ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। চলচ্চিত্রটি পরিচালনা করেছেন বাংলাদেশের খ্যাতনামা চলচ্চিত্র পরিচালক চাষী নজরুল ইসলাম। মোহাম্মদ মহিউদ্দিনের কাহিনী এবং জালালউদ্দিন রুমীর চিত্রনাট্য ও সংলাপে ছায়াছবিটি প্রযোজনা করেছেন মোহাম্মদ ইকবাল হোসেন। এতে প্রধান চরিত্রে অভিনয় করেছেন ববিতা, ফারুক, চম্পা, বুলবুল আহমেদ, এটিএম শামসুজ্জামান প্রমুখ। ছায়াছবিটি ১৯৯১ সালের জাতীয় চলচ্চিত্র পুরস্কারে শ্রেষ্ঠ চলচ্চিত্রসহ সর্বাধিক ছয়টি পুরস্কার অর্জন করে।
বশর উদ্দিনের বউ নসীমনকে ঘাটে দেখে তার উপর বড় মিয়ার কুদৃষ্টি পরে। সে নসীমন ও বশরের দখলকৃত চর হস্তগত করার জন্য আমিন মুন্সিকে পাঠায় বশরকে মারার জন্য কিন্তু আমিন মুন্সি নিজেই নিহত হয়। এতে করে বশরের জেল হয়ে যায়। নসীমন তার ছোট ছেলে হাসুকে নিয়ে বড় মিয়ার বাড়িতে কাজ করে। বড় মিয়া খয়ের খাঁর মাধ্যমে তাকে বিয়ের প্রস্তাব পাঠালে নসীমন মানা করে। ফলে তাকে কাজ থেকেও বের করে দেওয়া হয়। কিছুদিন পর আনাহারে ও অসুস্থতায় সে মারা যায়। তার ছেলে হাসু বড় মিয়ার স্ত্রী কিসমত বানুর কাছে লালিত পালিত হয়। বড় হয়ে সে যখন সবকিছু জানতে পারে তখন সে প্রতিশোধের জন্য মরিয়া হয়ে ওঠে।পদ্মা মেঘনা যমুনা চলচ্চিত্রের সঙ্গীত পরিচালনা করেছেন খন্দকার নুরুল আলম। গীত রচনা করেছেন নজরুল ইসলাম বাবু ও মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, কিরণ চন্দ্র রায়, শাম্মী আখতার, সুবীর নন্দী ও আবিদা সুলতানা।
জাতীয় চলচ্চিত্র পুরস্কার
নৃকুলবিদ্যা
নৃকুলবিদ্যা, নৃকুলবিজ্ঞান বা
অলিম্পিকে সোয়াজিল্যান্ড
সোয়াজিল্যান্ড প্রথম অলিম্পিক গেমসে অংশগ্রহণ করে ১৯৭২ সালে। এর পরের দুটি গেমসে তারা অংশগ্রহণ করতে পারেনি। ১৯৮৪ লসএঞ্জেলস গেমসে পুনরায় ফিরে আসে। সোয়াজিল্যান্ড একমাত্র ১৯৯২ শীতকালীন অলিম্পিক অংশগ্রহণ করেছিল। তবে এখনো কোন পদক জিততে পারেনি।
সোয়াজিল্যান্ডে আন্তর্জাতিক অলিম্পিক কমিটির প্রতিনিধিত্বকারী সংস্থা সোয়াজিল্যান্ড অলিম্পিক ও কমনওয়েলথ গেমস অ্যাসোসিয়েশন ১৯৭২ সালে গঠিত হয়।
মালাস্পিনা নৌ-অভিযান
মালাস্পিনা নৌ-অভিযান পাঁচ বছর মেয়াদে ১৭৮৯ থেকে ১৭৯৪ পর্যন্ত পরিচালিত হয়েছিল। সামুদ্রিক বৈজ্ঞানিক এ অভিযান আলেজান্দ্রো মালাস্পিনা ও হোস দে বাস্তামান্তে ওয়াই গুয়েরার যৌথ নির্দেশে পরিচালিত হয়। তাস্বত্ত্বেও এ নৌবহর অভিযানটি মালাস্পিনার নামানুসারে হয়। কিন্তু তিনি বাস্তামান্তের সাথে সমভাবে নির্দেশনামা প্রদান করতেন। তবে, বাস্তামান্তে অভিযান পরিচালনার শুরু থেকেই মালাস্পিনাকে অভিযানের প্রধানরূপে আখ্যায়িত করতেন।
স্পেনীয় সরকার এ অভিযানের জন্য প্রয়োজনীয় অর্থ বরাদ্দ করেছিল। প্রকৃতপক্ষে বৈজ্ঞানিক উদ্দেশ্য বাস্তবায়নের জন্য এ অভিযানের কার্যক্রম সীমাবদ্ধ ছিল যা জেমস কুক এবং জ্যঁ-ফ্রাঁসোয়া দ্য গালপ, কঁতে দে লা পেরুজের নৌযাত্রার সাথে সমতুল্য ছিল। ঐ সময় কিছু শীর্ষস্থানীয় বিজ্ঞানী আশাব্যঞ্জক বৈজ্ঞানিক উপাত্ত সংগ্রহ করেছিলেন। ঐ উপাত্তগুলো কুকের অভিযানে সংগৃহীত উপাত্তকেও ছাড়িয়ে যায়। কিন্তু, সরকারকে উৎখাতের ষড়যন্ত্রে মালাস্পিনার সম্পৃক্ততার অভিযোগে আসে। ফলে, দেশে ফিরে আসার পরপরই তাঁকে কারাগারে পাঠানো হয়েছিল। অভিযানের অধিকাংশ প্রতিবেদন ও সংগ্রহশালা প্রকাশ করা হয়নি। এ বিষয়গুলো উনবিংশ শতকের শেষদিক পর্যন্ত আলোর মুখ দেখেনি।
সেপ্টেম্বর, ১৭৮৬ থেকে মে, ১৭৮৮ সাল পর্যন্ত মালাস্পিনাকে রাজকীয় ফিলিপাইন কোম্পানির তত্ত্বাবধানে বৈশ্বিক বাণিজ্য অনুসন্ধানের উদ্দেশ্যে গঠন করা হয়। এ যাত্রা চলাকালে তিনি ফ্রিগেট আস্ত্রিয়ার প্রধানের দায়িত্বে ছিলেন। উত্তমাশা অন্তরীপ হয়ে তাঁর নৌযাত্রা শুরু হয়। এরপর কেপ হর্নে ফির আসেন। ফেব্রুয়ারি, ১৭৮৭ সালে চিলির কন্সেপসনে আস্ত্রিয়া নোঙ্গর করে। সেখানে আইরিশ বংশোদ্ভূত অ্যামব্রোস হিগিন্সের সাথে স্বাক্ষাৎ হয়। তিনি লেপারুজ ও কুকের স্পেন কর্তৃক প্রশান্ত মহাসাগরে অভিযানের ছয় মাস পূর্বেই সুপারিশ করেছিলেন যা এ অভিযানের অনুরূপ ছিল। মার্চ, ১৭৮৬ সালে লেপারুজের অভিযানকালে কন্সেপসন পরিদর্শনের পরপরই হিগিন্স এ সুপারিশ করেছিলেন এবং সম্ভবতঃ আস্ত্রিয়া নৌবহর কন্সেপসনে অবস্থাকালে মালাস্পিনার সাথে আলোচনা করেছিলেন। আস্ত্রিয়ার স্পেনের প্রত্যাবর্তনের পর মালাস্পিনা হোস দ্য বাস্তামান্তের সাথে একত্রিত হয়ে হিগিন্সের প্রস্তাবনা অনুসরণে নৌ অভিযানের রূপরেখা তৈরি করেন। অল্প কিছুদিন পর ১৪ অক্টোবর, ১৭৮৮ তারিখে তাঁর পরিকল্পনা গ্রহণে সরকারের সম্মতির কথা অবগত হন মালাস্পিনা। মালাস্পিনা নৌবহর অভিযানের সাথে সম্পৃক্ত কর্মকর্তাদের একজন হোস দ্য ইস্পিনোজা ওয়াই তেলো হিগিন্সের পাঠানো তথ্যাদির গুরুত্বতা সম্পর্কে নিশ্চিত হন ও প্রশান্ত মহাসাগরে সরকারের ব্যাপক পরিকল্পনার কথা জানান। মালাস্পিনার প্রস্তাব গৃহীত হবার প্রস্তাব সেন্ট পিটার্সবার্গে চলে যায়। এরফলে মুলভস্কি নৌবহর হিসেবে রুশ অভিযান উত্তর প্রশান্ত মহাসাগরে গ্রিগোরি আই. মুলভস্কি'র পরিচালনায় প্রস্তুতিমূলক কার্যক্রম শুরু হয়ে যায়। আমেরিকার উত্তর পশ্চিম অঞ্চল থেকে নুটকা সাউন্ড পর্যন্ত তাঁদের দাবী ছিল যা একই সময়ে স্পেনও দাবী করে আসছিল।
ঐ সময়ে স্পেনীয় সরকার তার বাজেটের অর্থের একট বড় অংশ বৈজ্ঞানিক গবেষণা ও উন্নয়নের কাজে বরাদ্দ করে। এ অংশটি ইউরোপের অন্য যে-কোন দেশের তুলনায় সর্বাধিক ছিল। অষ্টাদশ শতকের শেষ চার দশকে স্পেনীয় সাম্রাজ্য বৈজ্ঞানিক অভিযানে মনোনিবেশ ঘটায়। তন্মধ্যে, নিউ গ্রানাডা, মেক্সিকো, পেরু এবং চিলির উদ্ভিদকুল অনুসন্ধান করে যাতে আমেরিকান উদ্ভিদকুলের খুবই সমৃদ্ধ নমুনা সংগ্রহের সংগ্রহশালা হিসেবে বিবেচিত হয়। নতুন বিশ্ব পরীক্ষা-নিরীক্ষার জন্য সুবিশাল পরীক্ষাগার ও নমুন অশেষ উৎসস্থল হিসেবে পরিচিতি পায়।
বানৌজা ঈসা খান
বানৌজা ঈসা খান বাংলাদেশের চট্টগ্রাম জেলায় অবস্থিত বাংলাদেশ নৌ বাহিনীর একটি নৌ ঘাঁটি।
বাংলাদেশের স্বাধীনতা যুদ্ধের পূর্বে এই নৌ ঘাঁটির নাম ছিল পিএনএস বখতিয়ার। স্বাধীনতার পর এটিকে "বানৌজা চট্টগ্রাম" নামে নামকরণ করা হয়। পরবর্তীকালে ডিসেম্বর ১০, ১৯৭৪ সালে, তৎকালীন বাংলাদেশের প্রধানমন্ত্রী শেখ মুজিবুর রহমান চট্টগ্রাম নৌ ঘাঁটির নামকরণ করেন বানৌজা ঈসা খান। ৮ নভেম্বর ২০১৬ তারিখে রাষ্ট্রপতি আব্দুল হামিদ বানৌজা ঈসা খানকে জাতীয় মানদণ্ড পুরস্কার প্রদান করে।
বানৌজা "ঈসা খান" বর্তমানে কমান্ডার চট্টগ্রাম নৌ এলাকা (সিসিএনএ)-এর অধীনে রয়েছে। ঈসা খানে ১৮০০ জন কর্মী কাজ করে। ঈশা খান অফিসার ও নাবিকদের প্রশিক্ষণের পাশাপাশি নৌবাহিনী ঘাঁটি হিসাবে কাজ করার জন্য প্রতিষ্ঠিত হয়েছিল। বেশ কয়েকটি প্রশিক্ষণ বিদ্যালয় এখানে অবস্থিত।